als_Latn dik_Latn sna_Latn
Komisioni Qendror i Zgjedhjeve ka marrë të gjitha masat e duhura që të krijojë kushtet për votim të Personave me Aftësi të Kufizuara në zgjedhjet e 21 qershorit. Zëdhenësja e KQZ-së, Drilona Hoxhaj bëri me dije se, në kuadër të përgatitjeve të procesit zgjedhor të 21 Qershorit 2015, KQZ i ka kushtuar një vemendje të veçantë zgjedhësve me aftësi të kufizuara (PAK).
Kjo bëhet nisur edhe nga eksperienca e proceseve zgjedhore të viteve të kaluara, pasi KQZ ka evidentuar problematikat me të cilat janë përballur PAK gjatë procesit.
“Komisioni Qendror i Zgjedhjeve në përputhje me kompetencat e përcaktuara në Kodin Zgjedhor, u ka kërkuar me insistim Kryetarëve të Njësive të Qeverisjes Vendore caktimin e vendodhjes së Qendrave e Votimit, që kanë të regjistruar zgjedhës me aftësi të kufizuara, në katet e para të objekteve publike. Në funksion të vendosjes së QV-vë në objekte që lehtësojnë aksesin e kësaj kategorie zgjedhësish, Komisioni Qendror i Zgjedhjeve, ju ka vënë në dispozicion Kryetarëve të Njësive të Qeverisjes Vendore, statistikat e evidentuara për Qendrat e Votimit që në zgjedhjet e kaluara ka patur zgjedhës PAK”, tha Hoxhaj.
Sipas zëdhënëses së KQZ-së, për herë të parë, Komisioni Qendror i Zgjedhjeve për zgjedhjet e organeve të qeverisjes vendor të datës 21 qershor 2015, do të angazhojë pranë Zyrave Rajonale Zgjedhore, 12 Persona me Aftësi të Kufizuara, në 12 qarqet e vendit.
Personat e angazhuar në Zyrat Rajonale Zgjedhore do të kenë detyrë të ndjekin në dinamikë problematikat e zgjedhësve PAK dhe evidentimin e tyre në kohë, me qëllim marrjen e mënjëhershme të masave për zgjidhjen e saj, në Qendrat e Votimit dhe Zonat e Adminsitrimit Zgjedhor të qarkut përkatës. Periudha e angazhimit të këtyre 12 personave do të jetë dy muaj para ditës së zgjedhjeve, deri në ditën e zgjedhjeve, pra deri më 21 qershor 2015.
/Shekulli Online/
als_Latn als_Latn als_Latn als_Latn als_Latn als_Latn